KUKA

Η KUKA  (KUKA Robotics) είναι Γερμανική εταιρεία που κατασκευάζει βιομηχανικά ρομπότ που πωλούνται σε βιομηχανίες όλων των ειδών, από αυτοκινητοβιομηχανίες και μεταλλοβιομηχανίες μέχρι τροφοβιομηχανίες και πλαστικοβιομηχανίες. Η εταιρεία KUKA έχει πάνω από 20 θυγατρικές επιχειρήσεις σε όλο τον κόσμο, συμπεριλαμβανομένων των ΗΠΑ, του Καναδά, του Μεξικό, της Βραζιλίας, της Ιαπωνίας, της Νότιας Κορέας, της Ταϊβάν, της Ινδίας και σχεδόν όλων των χωρών της Ευρώπης.

Το όνομα KUKA είναι αρκτικόλεξο από τα αρχικά "Κέλερ και Κνάπιχ Άουγκσμπουργκ" (Keller und Knappich Augsburg) και είναι προστατευόμενο εμπορικό σήμα βιομηχανικών ρομπότ και άλλων προϊόντων. Η εταιρία ιδρύθηκε ο 1898 και το 1995 χωρίστηκε σε KUKA Ρομπότ (KUKA Robotics Corporation) και σε KUKA Συστήματα (KUKA Schweißanlagen GmbH, που αργότερα μετονομάστηκε σε KUKA Systems GmbH). Τα κεντρικά γραφεία της εταιρείας είναι στο Άουγκσμπουργκ  της Γερμανίας. Η KUKA ανήκει στην εταιρεία KUKA AG (πρώην IWKA Group) που είναι εισηγμένη στο χρηματιστήριο.

Εξωτερικοί σύνδεσμοι 
 
 
 KUKA Robotics Corp. (USA)
 KUKA LBR iiwa (Lightweight Robot, intelligent industrial work assistant
 Timo Boll vs Kuka Robot Ping Pong duel (YouTube)

Κατασκευαστικές εταιρείες της Γερμανίας
Εταιρείες ρομποτικής
Εταιρείες ιδρυθείσες το 1898